text: [{"text_idx": "#000001", "text": "Ma\u0301nakv\u00f8ldi\u00f0 hin 9. februar helt Heidi Durhuus fyrilestur um Permamentan a\u0301 F\u00f8roya Fo\u0301lkaha\u0301sku\u0301la. FNU skipa\u00f0i saman vi\u00f0 Ha\u0301sku\u0301lanum og Heidi Durhuus fyri fyrilestrinum. Fitt av fo\u0301lki var komi\u00f0 at hoyra meira um fj\u00f8lta\u0301tta\u00f0a hugtaki\u00f0. Permamentan tekur st\u00f8\u00f0i i\u0301 einari heildarhugsan, i\u00f0 s\u00e6r menniskju, mentan og na\u0301ttu\u0301ru sum samvirkandi lutir i\u0301 somu vistfr\u00f8\u00f0iligu skipan. Millum anna\u00f0 var\u00f0 tosa\u00f0 um etikkin, i\u00f0 er grundarsteinurin handan hugtaki\u00f0 Permamentan, og um t\u00e6r 12 grundreglurnar, i\u00f0 saman skapa umst\u00f8\u00f0ur fyri einari varandi skipan. Heidi leg\u00f0i solei\u00f0is fram, at Permamentan i\u0301 roynd og veru tekur st\u00f8\u00f0i i\u0301 ti\u0301 einstaka, i\u00f0 hevur hug at taka Permamentan til si\u0301n. Hetta kann t.d. vera at skapa ein urtagar\u00f0 og vera sja\u0301lvbjargin vi\u00f0 matv\u00f8rum ella broyta til ein meira bur\u00f0ardyggan li\u0301vssti\u0301l vi\u00f0 at skifta bilin u\u0301t vi\u00f0 su\u0301kkluna. Permamentan kann ti\u0301skil lagast eftir umst\u00f8\u00f0unum (menniska og sta\u00f0i), men i\u0301 h\u00f8vu\u00f0sheitum ver\u00f0a vir\u00f0i, grundreglur og filosofiin handan tilt\u00f8kini var\u00f0veitt."}, {"text_idx": "#000005", "text": "Si\u0301 fleiri myndir fra\u0301 fyrilestrinum HER"}]